Захариева : България изпълнява отговорно ролята си в Брекзит Заместник министър - председателят и министър на външните работи Екатерина Захариева прие днес Дейвид Дейвис , министър за излизането на Обединеното кралство от ЕС , съобщиха от пресцентъра на Министерство на външните работи . „ Преговорите по Брекзит навлязоха в своята решителна втора фаза , именно по време на Българското председателство на Съвета на ЕС . България изпълнява отговорно ролята си в процеса и вярвам , че успяхме да създадем балансирана и спокойна атмосфера , в която да продължим преговорите “ , заяви Захариева по време на срещата . „ Впечатлени сме от Българското председателство , което е много добро , честно и подхожда с разбиране “ , заяви от своя страна Дейвид Дейвис . „ Предстои да бъде намерено решение на няколко паралелни процеса - преговорите по юридическия текст на Споразумението по оттегляне , включително и върху преходния период , както и подготовка за бъдещите отношения “ , припомни българският вицепремиер . Тя допълни , че първият проект на ЕК на Споразумението по оттегляне е факт , и представлява основа за водене на преговори . „ Някои от въпросите , по които трябва да постигнем консенсус не са лесни , но съм оптимист , че ще успеем да намерим най - доброто и балансирано решение , което да бъде в интерес и на гражданите и бизнеса “ , подчерта Екатерина Захариева . Като ключови теми на оттеглянето , по които е особено важно да бъде постигната яснота , тя открои правата на гражданите и финансовите въпроси . Външният министър отбеляза , че постигането на амбициозно споразумение за бъдещите отношения , което да отива отвъд търговията и сигурността и да съответства на стратегическата тежест на Обединеното Кралство за Европа ще бъде в интерес и на ЕС и на Лондон . „ Важно е да се фокусираме върху бъдещето , да не бъдем емоционални , а прагматични . За всички нас е по - добре да постигнем споразумение възможно най - скоро “ , каза Захариева .